text: Laver mobilen på en halv time
  13 december 2012 kl. 16.40
  Det begyndte på et drengeværelse. Men i dag har to unge iværksættere fra Handelsskolen i Varde åbnet en butik. Og den skal måske blive til en kæde.
  De to - 17-årige Søren Bælum fra Billum og 18-årige Kasper Andersen fra Oksbøl - reparerer ødelagte mobiltelefoner og tablets.
  Det begyndte med, at de lavede deres egne telefoner. Så lavede de en hjemmeside - og det viste, at efterspørgslen er enorm.
  I dag er smartphones blevet så dyre, at det kan betale sig at reparere dem, hvis f.eks. glasset revner. Men de giver også gode råd til dem, som har mod på selv at reparere.
  PhoneEksperten er rykket ind i nye lokaler på Ribevej - lige ved siden af TDCs butik. De prøver at slå sig op på leveringstid.
  - Vi forsøger at lave alle reparationer i løbet af en halv time.
  